CELEX: 62010TA0237
Language: sk
Date: 2011-12-14 00:00:00
Title: Vec T-237/10: Rozsudok Všeobecného súdu zo 14. decembra 2011 — Vuitton Malletier/ÚHVT — Friis Group International (vyobrazenie zámku) [ „Ochranná známka Spoločenstva — Konanie o vyhlásenie neplatnosti — Rozlišovacia spôsobilosť — Článok 7 ods. 1 písm. b) nariadenia (ES) č. 207/2009 — Nedostatok rozlišovacej spôsobilosti nadobudnutej používaním — Článok 7 ods. 3 nariadenia (ES) č. 207/2009“ ]

4.2.2012   
            
            
               SK
            
            
               Úradný vestník Európskej únie
            
            
               C 32/23
            
         Rozsudok Všeobecného súdu zo 14. decembra 2011 — Vuitton Malletier/ÚHVT — Friis Group International (vyobrazenie zámku)
   (Vec T-237/10) (1)
   
   (Ochranná známka Spoločenstva - Konanie o vyhlásenie neplatnosti - Rozlišovacia spôsobilosť - Článok 7 ods. 1 písm. b) nariadenia (ES) č. 207/2009 - Nedostatok rozlišovacej spôsobilosti nadobudnutej používaním - Článok 7 ods. 3 nariadenia (ES) č. 207/2009)
   2012/C 32/45
   Jazyk konania: angličtina
   
      Účastníci konania
   
   
      Žalobkyňa: Louis Vuitton Malletier (Paríž, Francúzsko) (v zastúpení: P. Roncaglia, G. Lazzeretti, M. Boletto a E. Gavuzzi, advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (v zastúpení: D. Botis, splnomocnený zástupca)
   
      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Friis Group International ApS (Kodaň, Dánsko) (v zastúpení: C. Type Jardorf, advokát)
   
      Predmet veci
   
   Žaloba podaná proti rozhodnutiu prvého odvolacieho senátu ÚHVT z 24. februára 2010 (vec R 1590/2008-1) týkajúcemu sa konania o neplatnosť medzi Friis Group International ApS a Louis Vuitton Malletier
   
      Výrok rozsudku
   
   
               1.
            
            
               Rozhodnutie prvého odvolacie senátu Úradu pre harmonizáciu vnútorného trhu (ochranné známky a vzory) (ÚHVT) z 24. februára 2010 (vec R 1590/2008-1) sa zrušuje v rozsahu, v akom vyhlásil za neplatnú ochrannú známku Spoločenstva č. 3693116 pre tovary zaradené do triedy 14 „šperky vrátane prsteňov, príveskov na kľúče, praciek a náušníc, manžetových gombíkov, náramkov, príveskov, brošní, náhrdelníkov, spôn na viazanky, ozdobných ihlíc, medailónov; hodinárske výrobky a iné časomerné zariadenia a nástroje vrátane hodiniek, púzdier na hodinky, budíkov; luskáčiky z drahých kovov, ich zliatin alebo nimi pokryté, svietniky z drahých kovov, ich zliatin alebo nimi pokryté“ a pre tovary zaradené do triedy 18 „koža a imitácie kože“ a „dáždniky“.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Louis Vuitton Malletier, Friis Group International ApS a ÚHVT znášajú svoje vlastné trovy konania, ktoré im vznikli v priebehu konania na Všeobecnom súde.
            
         
      (1)  Ú. v. EÚ C 209, 31.7.2010.